Die boom se nasionale nommer is 16
Die meeste "grootbome" in die Knysnabos is Outeniekwageelhoute. Die grootboom by Woodville staan 33 m hoog, die omtrek van die stam is 4 m en die boom is ongeveer 800 jaar oud. By Diepwalle-bosboustasie is seker die bekendste grootboom, van ongeveer 650 jaar oud. Die omtrek van die stam is 9,5 m en dit is 40 m hoog. Hierdie boom is vernoem na koning Edward VII. In die Blouberg, Limpopo, het 'n groot indiwidu in 2013 amptelike beskerming ontvang.
Die groot geelhoutbome staan ook in die volksmond bekend as Kalander(boom) of Kalandergeelhout. Ander volksname sluit in Outenikwa, Outenikwalander, Basteroutenikwa en Sekelblaargeelhout. Boswerkers van Knysna vertel dat die hout van steeds groeiende bome vinnig deur kalanderkewers aangeval en beskadig word na dit afgekap is.
↑ Geleë te 23°05′09″S 29°00′09″E﻿ / ﻿23.08583°S 29.00250°O﻿ / -23.08583; 29.00250﻿ (Blouberg Kalander). Joemat-Pettersson, Tina (13 September 2013). "Declaration of particular groups of trees as "Champion Trees"" (PDF). cer.org.za. Universiteit van Pretoria. Besoek op 7 Desember 2015.
↑ 6,0 6,1 Volgens C.A. Smith sou "Kalander" afgelei wees van "Outenikwalander" (kyk: Deel 5, Woordeboek van die Afrikaanse Taal, 1968)
Ontsluit van "https://af.wikipedia.org/w/index.php?title=Outeniekwageelhout&oldid=2216231"
Last edited on 24 Junie 2020, at 15:59
Die bladsy is laas op 24 Junie 2020 om 15:59 bygewerk.